title: Sklep Sveta (SZVP) 2019/1296 z dne 31. julija 2019 v podporo krepitvi biološke zaščite in varnosti v Ukrajini v skladu z izvajanjem Resolucije Varnostnega sveta Združenih narodov 1540 (2004) o neširjenju orožja za množično uničevanje in njegovih nosilcev

text:
                  2.8.2019

                  SL

                  Uradni list Evropske unije

                  L 204/29

         SKLEP SVETA (SZVP) 2019/1296
         z dne 31. julija 2019
         v podporo krepitvi biološke zaščite in varnosti v Ukrajini v skladu z izvajanjem Resolucije Varnostnega sveta Združenih narodov 1540 (2004) o neširjenju orožja za množično uničevanje in njegovih nosilcev
         SVET EVROPSKE UNIJE JE –
         ob upoštevanju Pogodbe o Evropski uniji ter zlasti členov 28(1) in 31(1) Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Evropski svet je 12. decembra 2003 sprejel strategijo EU proti širjenju orožja za množično uničevanje, ki v poglavju II našteva ukrepe zoper njegovo širjenje. Take ukrepe je treba sprejeti tako v Uniji kot tudi v tretjih državah.

                     (2)

                     Unija dejavno izvaja to strategijo in ukrepe iz njenega poglavja III, zlasti s finančnimi sredstvi za podporo posebnim projektom, ki jih izvajajo multilateralne institucije, pri čemer državam zagotavlja tehnično pomoč in strokovno znanje v zvezi z različnimi ukrepi za neširjenje orožja ter spodbuja vlogo Varnostnega sveta Združenih narodov (VSZN).

                     (3)

                     VSZN je 28. aprila 2004 sprejel Resolucijo 1540 (2004) (v nadaljnjem besedilu: RVSZN 1540 (2004)), prvi mednarodni instrument, ki enotno in celovito obravnava orožje za množično uničevanje, njegove nosilce in z njim povezane materiale. Z RVSZN 1540 (2004) so bile za vse države uvedene zavezujoče obveznosti, katerih cilj je nedržavnim akterjem preprečiti dostop do takšnega orožja in z njim povezanega materiala ter jih od tega odvračati. VSZN je prav tako odločil, da morajo vse države sprejeti in uveljaviti učinkovite ukrepe za vzpostavitev notranjega nadzora za preprečevanje širjenja jedrskega, kemičnega ali biološkega orožja in njegovih nosilcev, tudi z uvedbo ustreznega nadzora nad povezanimi materiali.

                     (4)

                     Svet je 11. maja 2017 sprejel Sklep (SZVP) 2013/809 (1) za podporo pri izvajanju RVSZN 1540 (2004). Za tehnično izvajanje dejavnosti v skladu s Sklepom (SZVP) 2017/809 je zadolžen Urad ZN za razorožitev (UNODA), ki pri tem sodeluje z ustreznimi regionalnimi mednarodnimi organizacijami in zlasti z Organizacijo za varnost in sodelovanje v Evropi (OVSE).

                     (5)

                     Svet je 11. julija 2017 sprejel Sklep (SZVP) 2017/1252 (2) v podporo krepitvi kemijske zaščite in varnosti v Ukrajini v skladu z izvajanjem RVSZN 1540 (2004). Za tehnično izvajanje dejavnosti v skladu s Sklepom (SZVP) 2017/1252 je zadolžen sekretariat OVSE.

                     (6)

                     Vsesplošno spoštovanje in dosledno izvajanje Konvencije o biološkem in toksičnem orožju (BTWC) in RVSZN 1540 (2004) spadata med glavne prednostne naloge Ukrajine na področju neširjenja orožja za množično uničevanje.

                     (7)

                     Unija in Ukrajina sta 21. marca in 27. junija 2014 podpisali Sporazum o pridružitvi (3), ki med drugim predvideva hitrejše usklajevanje ukrajinske nacionalne zakonodaje z ustrezno zakonodajo Unije, vključno v zvezi z odpravo vseh ovir za dosledno izvajanje RVSZN 1540 (2004) v Ukrajini. Deli Sporazuma o pridružitvi med EU in Ukrajino se začasno uporabljajo od 1. novembra 2014. Sporazum o pridružitvi med EU in Ukrajino je začel veljati 1. septembra 2017.

                     (8)

                     V skladu z akcijskim načrtom ukrajinske vlade za izvajanje Sporazuma o pridružitvi med EU in Ukrajino za obdobje 2018–2020 se je Ukrajina zavezala, da bo razvila in izboljšala predpise in mehanizme na področju biološke zaščite in varnosti v skladu s svojimi obveznostmi na podlagi BTWC in RVSZN 1540 (2004) ter mednarodnih norm in standardov, in zlasti ustrezne zakonodaje EU.

                     (9)

                     V tem kontekstu je sekretariat OVSE v tesnem sodelovanju s pristojnimi oblastmi v Ukrajini pripravil tri predloge projektov za okrepitev splošne biološke zaščite in varnosti v državi.

                     (10)

                     Sekretariat OVSE bi moral biti zadolžen za tehnično izvajanje projektov, ki se bodo izvajali na podlagi tega sklepa.

                     (11)

                     Projekte bi bilo treba izvajati v skladu z ustreznimi določbami iz akcijskega načrta ukrajinske vlade za izvajanje Sporazuma o pridružitvi med EU in Ukrajino. Pri dejavnostih bi bilo treba upoštevati ustrezne dobre prakse in izkušnje, pridobljene pri izvajanju Sklepa (SZVP) 2017/1252.

                     (12)

                     Sekretariat OVSE bi moral zagotoviti učinkovito sodelovanje z ustreznimi mednarodnimi organizacijami in organi, kot so enota za podporo izvajanju BTWC, odbor VSZN, ustanovljen v skladu z RVSZN 1540 (2004), Svetovna organizacija za zdravje živali (OIE) in globalno partnerstvo proti širjenju orožja in sredstev za množično uničevanje. Sekretariat OVSE bi moral zagotoviti tudi dopolnjevanje in sinergijo projektov na podlagi tega sklepa z ustreznimi preteklimi in tekočimi projekti in dejavnostmi v Ukrajini, ki jih podpirajo posamezne države članice EU, in z drugimi programi, ki jih podpira Unija na tem področju, vključno z instrumentom za prispevanje k stabilnosti in miru ter centri odličnosti EU za zmanjševanje kemične, biološke, radiološke in jedrske nevarnosti.

               SPREJEL NASLEDNJI SKLEP:

            Člen 1

               1.   Unija si za spodbujanje miru in varnosti ter učinkovitega multilateralizma na mednarodni in regionalni ravni prizadeva za uresničevanje naslednjih ciljev:

                           —

                           okrepiti biološko zaščito in varnost v Ukrajini z izboljšanjem ukrajinske zakonodajne in regulativne podlage, sistemov zdravstvenega varstva ljudi in živali ter z ozaveščanjem bioloških znanstvenikov,

                           —

                           podpreti učinkovit multilateralizem na regionalni ravni s podpiranjem ukrepov OVSE za krepitev zmogljivosti pristojnih organov v Ukrajini na področju biološke zaščite in varnosti v skladu z obveznostmi iz RVSZN 1540 (2004) in BTWC.

               2.   Da bi dosegla cilje iz odstavka 1, Unija izvaja naslednje projekte:

                           —

                           uskladitev obstoječih ukrajinskih predpisov o biološki zaščiti in biološki varnosti z mednarodnimi standardi,

                           —

                           zagotovitev vzdržnosti ukrajinskega veterinarskega nadzornega sistema za bolezni, ki jih povzročijo posebno nevarni patogeni,

                           —

                           ozaveščanje, izobraževanje in usposabljanje bioloških znanstvenikov o biološki zaščiti in biološki varnosti.

                     Navedeni projekti so podrobno opisani v Prilogi.

            Člen 2

               1.   Za izvajanje tega sklepa je odgovoren visoki predstavnik Unije za zunanje zadeve in varnostno politiko (v nadaljnjem besedilu: visoki predstavnik).

               2.   Za tehnično izvajanje projektov iz člena 1(2) je zadolžen sekretariat OVSE. To nalogo opravlja pod nadzorom visokega predstavnika. Visoki predstavnik v ta namen s sekretariatom OVSE sklene potrebne dogovore.

            Člen 3

               1.   Referenčni finančni znesek za izvajanje projektov iz člena 1(2) znaša 1 913 900 EUR.

               2.   Izdatki, financirani z zneskom iz odstavka 1, se upravljajo v skladu s postopki in pravili, ki veljajo za splošni proračun Unije.

               3.   Komisija nadzira pravilno upravljanje odhodkov iz odstavka 1. V ta namen s sekretariatom OVSE sklene sporazum o financiranju. V tem sporazumu je določeno, da sekretariat OVSE poskrbi za prepoznavnost prispevka Unije v skladu z njegovo višino.

               4.   Komisija si prizadeva skleniti sporazum o financiranju iz odstavka 3 v čim krajšem času po začetku veljavnosti tega sklepa. Komisija obvesti Svet o morebitnih težavah v tem postopku in o datumu sklenitve sporazuma o financiranju.

            Člen 4
            Visoki predstavnik poroča Svetu o izvajanju tega sklepa na podlagi rednih poročil, ki jih pripravi sekretariat OVSE. Ta poročila so podlaga za ocenjevanje, ki ga opravi Svet. Komisija zagotovi informacije o finančnih vidikih projektov iz člena 1(2).

            Člen 5

               1.   Ta sklep začne veljati na dan sprejetja.

               2.   Ta sklep preneha veljati 36 mesecev po sklenitvi sporazuma o financiranju iz člena 3(3) ali šest mesecev po dnevu sprejetja tega sklepa, če sporazum o financiranju do takrat še ne bi bil sklenjen.

            V Bruslju, 31. julija 2019

                  Za Svet

                  Predsednica

               T. TUPPURAINEN

            (1)  Sklep Sveta (SZVP) 2017/809 z dne 11. maja 2017 v podporo pri izvajanju Resolucije Varnostnega sveta Združenih narodov 1540 (2004) o neširjenju orožja za množično uničevanje in njegovih nosilcev (UL L 121, 12.5.2017, str. 39).

            (2)  Sklep Sveta (SZVP) 2017/1252 z dne 11. julija 2017 v podporo krepitvi kemijske zaščite in varnosti v Ukrajini v skladu z izvajanjem Resolucije Varnostnega sveta Združenih narodov 1540 (2004) o neširjenju orožja za množično uničevanje in njegovih nosilcev (UL L 179, 12.7.2017, str. 8).

            (3)  Sporazum o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani (UL L 161, 29.5.2014, str. 3).

            PRILOGA
            Krepitev biološke zaščite in varnosti v Ukrajini v skladu z RVSZN 1540 (2004)
            1.   Ozadje
            Ukrajinska zakonodaja, ki prepoveduje biološko orožje, je podrobna in izčrpna. Vendar pa je večji del te zakonodaje in predpisov zastarel ter ne ustreza mednarodnim normam in standardom. Zato jo je nujno treba revidirati in posodobiti, da bi jo povečali usklajenost z zadevnimi svetovnimi standardi.
            Ukrajina nima okvirnega zakona o biološki zaščiti in biološki varnosti, ki bi predvideval vzpostavitev sistema biološke zaščite in biološke varnosti ter ustrezno delovanje takega sistema (na primer, v okviru katerega bi bil zakonsko določen centralni izvršni organ za biološko zaščito in biološko varnost in bi se opravljale strokovne naloge in naloge spremljanja). Prav tako trenutno ni vsestranskega sodelovanja med vsemi udeleženimi ministrstvi, agencijami in organizacijami pri preprečevanju izrednih razmer zaradi biološke ogroženosti in odzivanju na take razmere.
            Prav tako nima mehanizmov za državni nadzor nad usklajenostjo z zahtevami za biološko varnost pri delu z biološkimi agensi. Nima niti registra gospodarskih ali negospodarskih subjektov, ki delajo z nevarnimi biološkimi agensi na ozemlju Ukrajine. Poleg tega zakonodaja ne predpisuje, da bi morali ti subjekti imeti dovoljenje za delo z nevarnimi biološkimi agensi. Odprava sistema dovoljenj je pravzaprav privedla do tega, da v mikrobioloških laboratorijih, katerih dejansko število ni znano, ni nadzora nad skladnostjo z zahtevami za biološko zaščito in biološko varnost, prav tako se o tem ne poroča. Normativni dokument, ki je urejal evidentiranje, prevoz, skladiščenje in prenos nevarnih bioloških materialov, je bil razveljavljen. V veljavnih dokumentih niso dovolj upoštevani drugi vidiki biološke varnosti, na primer preverjanje zanesljivosti osebja in varstvo zaupnih informacij.
            Zaradi hitrosti, s katero se povečujejo kmetijska proizvodnja, bioproizvodnja, prevoz in zunanjetrgovinski odnosi v sodobnem svetu, se medicina in veterina srečujeta s številnimi težavami, ki so še posebej povezane s tveganjem širjenja bioloških materialov (zlasti nalezljivih in parazitskih bolezni, pogostih pri ljudeh in živalih).
            Danes so glavna grožnja v zvezi z biološko in prehransko varnostjo v Ukrajini afriška prašičja kuga, ptičja gripa, slinavka in parkljevka ter multirezistentni bakterijski patogeni. Obstajajo naravna žarišča, kjer lahko pride do izbruha antraksa, stekline, klasične prašičje kuge in tularemije. Zagotavljanje prehranske in biološke varnosti je občutljivo vprašanje, ki ga ni mogoče rešiti brez zanesljivih sredstev za spremljanje, prognoziranje ter zgodnje diagnosticiranje novonastalih in gospodarsko pomembnih okužb pri živalih, med drugim zoonotskih. Biološko in prehransko varnost v Ukrajini je mogoče doseči le z vključevanjem temeljnih raziskav na področju genetike in molekularne biotehnologije v veterino in medicino ter diagnostiko.
            Osebje v večini ukrajinskih bioznanstvenih laboratorijev ima precej izkušenj pri ravnanju z nevarnimi biološkimi materiali. Vendar pa se v laboratorijih zelo redko uporabljajo sodobna načela in pristopi na področju biološke zaščite in biološke varnosti ter sodobne tehnike in prakse, pa tudi kodeks ravnanja, povezan z sodobnimi praksami. Nekateri bioznanstveni laboratoriji imajo nekaj sodobne opreme, ki pa je laboratorijsko osebje ne uporablja ali jo uporablja neustrezno, ker za to ni bilo usposobljeno. Poleg tega obstoječi sistem nadaljnjega usposabljanja za nekatere kategorije bioloških znanstvenikov ne zajema vseh ustreznih vprašanj biološke zaščite in biološke varnosti. Vsi ti dejavniki lahko privedejo do tega, da se bo v laboratorijih, v katerih uporabljajo biološke materiale, znižala raven biološke zaščite in biološke varnosti.
            Na podlagi navedene analize je OVSE pripravila tri projekte za izboljšanje splošne biološke zaščite in varnosti v Ukrajini. Pri pripravi teh projektov so sodelovali pristojni ukrajinski organi. Vsi projekti se bodo izvajali v skladu z ustreznimi določbami iz akcijskega načrta ukrajinske vlade za izvajanje Sporazuma o pridružitvi med EU in Ukrajino.
            Pri izvajanju projektov bi morale biti upoštevane tudi ustrezne dobre prakse in izkušnje, pridobljene pri izvajanju Sklepa (SZVP) 2017/1252 v podporo krepitvi kemijske zaščite in varnosti v Ukrajini, ki še poteka.
            2.   Cilj
            Splošni cilj tega sklepa je podpora projektom OVSE, s katerimi naj bi izboljšali biološko zaščito in varnost v Ukrajini v skladu z obveznostmi Ukrajine v okviru BTWC in RVSZN 1540 (2004), pa tudi v skladu s Sporazumom o pridružitvi med EU in Ukrajino.
            3.   Opis projektov
            3.1.   Uskladitev obstoječih ukrajinskih predpisov o biološki zaščiti in biološki varnosti z mednarodnimi standardi
            3.1.1.   Cilj projekta

                        —

                        Izboljšanje ukrajinske zakonodajne in regulativne osnove na področju biološke zaščite in biološke varnosti v skladu z obveznostmi na podlagi RVSZN 1540 (2004), tj. s sprejetjem in izvajanjem ustreznih učinkovitih zakonov, ki vsem nedržavnim akterjem prepovedujejo proizvodnjo, nabavo, posedovanje, razvoj, prevoz, prenos ali uporabo biološkega orožja in njegovih nosilcev, zlasti za teroristične namene.

                  3.1.2.   Opis projekta

                        —

                        Konkretni ukrepi za zakonodajne in regulativne izboljšave na področju biološke zaščite in biološke varnosti, ki jih je treba izvesti prednostno in za katere bo zagotovljena neposredna podpora v okviru tega projekta, vključujejo:

                                    —

                                    pripravo osnutka ukrajinskega zakona o biološki zaščiti in biološki varnosti ter njegovo predložitev ukrajinskemu parlamentu (Verkhovna Rada),

                                    —

                                    pripravo in sprejetje resolucije Kabineta ministrov Ukrajine o zakonskem urejanju vprašanj, povezanih z nadzorom nad izpolnjevanjem zahtev za biološko varnost in biološko zaščito v institucijah in ustanovah, v katerih se uporabljajo patogeni mikroorganizmi,

                                    —

                                    oblikovanje in sprejetje koncepta biološke zaščite in biološke varnosti, nacionalnega akcijskega načrta Ukrajine za odzivanje na izbruhe nevarnih in posebno nevarnih bolezni ter določitev kritične infrastrukture, ki omogoča ustrezno odzivanje na nevarnost izbruha ali na izbruhe takih bolezni,

                                    —

                                    uvedbo enotnega sistema biološke zaščite na ravni Ukrajine in načrtov za zaščito bioloških agensov pred nenamernim ali namernim razširjanjem ter za ustrezno in varno skladiščenje in prevoz takih agensov, vključno z njihovo notranjo varnostjo,

                                    —

                                    reorganizacijo sistema javnega zdravstva in veterine, da bo usklajen z mednarodnimi zahtevami.

                  3.1.3.   Pričakovani rezultati projekta

                        —

                        Izboljšanje ukrajinskega sistema biološke zaščite in biološke varnosti z okrepitvijo nacionalnega zakonodajnega in regulativnega okvira na tem področju,

                        —

                        spodbujanje sodelovanja med različnimi agencijami, odgovornimi za biološko zaščito in biološko varnost,

                        —

                        zagotovitev vzdržnosti ukrajinskega sistema biološke zaščite in biološke varnosti.

                  3.1.4.   Upravičenci projekta

                        —

                        Ministrstvo za zdravje.

                  3.2.   Zagotovitev vzdržnosti ukrajinskega veterinarskega nadzornega sistema za bolezni, ki jih povzročijo posebno nevarni patogeni
            3.2.1.   Cilj projekta

                        —

                        Izboljšanje biološke zaščite in biološke varnosti z okrepitvijo ukrajinskega sistema zdravstvenega varstva ljudi in živali v skladu z obveznostmi na podlagi RVSZN 1540 (2004), ter zlasti z izvedbo učinkovitih ukrepov za vzpostavitev notranjega nadzora zaradi preprečevanja širjenja biološkega orožja in njegovih nosilcev, tudi z vzpostavitvijo ustreznega nadzora nad materiali, ki so s tem povezani.

                  3.2.2.   Opis projekta

                        —

                        Uvedba učinkovitega spremljanja bolezni ljudi in živali z vzpostavitvijo skupnega centra za sekvenciranje in genetsko karakterizacijo izbranih agensov in opremljanjem sodelujočih institucij z napravami za polimerazno verižno reakcijo z reverzno transkriptazo (RT-PCR),

                        —

                        vzpostavitev ukrepov za hitri odziv na izredne razmere in uvedba hitrega diagnosticiranja posebno nevarnih bolezni živali z razvojem diagnostičnih orodij na podlagi RT-PCR za odkrivanje izbranih agensov na podlagi polimerazne verižne reakcije (agensi aviarne influence, atipične kokošje kuge, multirezistentne tuberkuloze, vozličastega dermatitisa, tularemije, afriške prašičje kuge, klasične prašičje kuge, slinavke in parkljevke, bruceloze, multirezistentne salmonele in antraksa) na podlagi notranjih protokolov, razvitih v Ukrajini,

                        —

                        zagotavljanje varnega skladiščenja patogenov, tudi zoonotskih, virusnih in bakterijskih patogenov, v laboratorijih in skladiščih s pripravo registracijske dokumentacije za opremo, temelječo na RT-PCR,

                        —

                        oblikovanje poenotene tehnične politike na področju ocenjevanja skladnosti preizkusnih laboratorijev, vzpostavitev zaupanja na nacionalni in mednarodni ravni, ustvarjanje pogojev za vzajemno priznavanje učinkovitosti in preglednosti ter zagotavljanje ozaveščenosti in strokovnosti na področju biološke zaščite,

                        —

                        krepitev zmogljivosti za molekularno diagnostiko bolezni, ki jih povzročijo posebno nevarni patogeni.

                  3.2.3.   Pričakovani rezultati projekta

                        —

                        Okrepitev nacionalne zmogljivosti za nadzor in prognoziranje v veterinarstvu,

                        —

                        razvoj učinkovitih nacionalnih orodij za diagnostiko in nadzor, temelječih na instrumentih RT-PCR in izotermalni PCR (raziskave in razvoj, validacija in izvajanje v laboratorijih),

                        —

                        učinkovito spremljanje bolezni živali (tudi zoonotskih bolezni),

                        —

                        vzpostavitev človeške zmogljivosti v molekularni diagnostiki bolezni, ki jih povzročijo posebno nevarni patogeni (laboratorijska usposabljanja o tehnikah PCR).

                  3.2.4.   Upravičenci projekta

                        —

                        ukrajinska državna služba za varnost hrane in varstvo potrošnikov,

                        —

                        prejemnik pomoči: nacionalni znanstveni center Inštitut za eksperimentalno in klinično veterinarstvo (Harkov, Ukrajina).

                  3.3.   Ozaveščanje, izobraževanje in usposabljanje znanstvenikov, ki se ukvarjajo s področjem življenja, o biološki zaščiti in biološki varnosti
            3.3.1.   Cilj projekta

                        —

                        Izboljšanje biološke zaščite, varnosti in bioetike v Ukrajini s povečanjem ozaveščenosti bioloških znanstvenikov na področju biološke zaščite in biološke varnosti v skladu z obveznostmi na podlagi RVSZN 1540 (2004), vključno s krepitvijo učinkovitih nacionalnih ukrepov za preprečevanje širjenja biološkega orožja in njegovih nosilcev.

                  3.3.2.   Opis projekta

                        —

                        Oblikovanje skupine vodij usposabljanj iz različnih ukrajinskih bioloških znanstvenih institucij, ki bodo lahko razširjali sodobno znanje o načelih biološke zaščite, biološke varnosti in bioetike ter najboljše laboratorijske prakse ter tehnike in metode za obvladovanje biološkega tveganja v laboratorijih,

                        —

                        izboljšanje trenutnih sredstev za nadaljnje širjenje znanja in ozaveščanje o biološki zaščiti, biološki varnosti in bioetiki med učitelji, študenti in raziskovalci s področja bioloških znanosti ter drugimi relevantnimi deležniki, ob polnem upoštevanju projekta P633 Centra za znanost in tehnologijo na temo izobraževanja in ozaveščanja v Ukrajini,

                        —

                        zagotovitev trajnosti zmogljivosti za usposabljanje po zaključku projekta.

                  3.3.3.   Pričakovani rezultati projekta

                        —

                        Večja ozaveščenost nacionalnih in lokalnih deležnikov na področju biološke zaščite in varnosti,

                        —

                        boljša usposobljenost bioloških znanstvenikov za ravnanje z nevarnimi biološkimi materiali,

                        —

                        boljša usposobljenost ukrajinskih bioloških znanstvenikov, da čimbolj zmanjšajo možnost morebitnih zlorab materialov in opreme, ki jih uporabljajo pri svojih raziskavah, ter njihovega znanja in rezultatov,

                        —

                        oblikovanje močne skupine voditeljev usposabljanja na področju biološke zaščite in biološke varnosti za biološke znanstvenike,

                        —

                        boljša in trajnostna sredstva za širjenje znanja o biološki zaščiti, biološki varnosti in bioetiki na daljavo.

                  3.3.4.   Upravičenci projekta

                        —

                        Ministrstvo za zdravje.

                  4.   Upravna podpora pri izvajanju projektov
            Namensko osebje v sekretariatu OVSE in uradu koordinatorja projekta OVSE v Ukrajini bo usklajevalo in upravljalo izvajanje projektnih dejavnosti iz oddelka 3, da bi dodatno razvili okvir sodelovanja med ukrajinskimi partnerji, tudi s pripravo ustreznih novih predlogov projektov in nacionalnih ukrepov.
            Podporno osebje bo opravljalo naslednje naloge:

                        —

                        upravljanje projektov v vseh fazah projektnega cikla,

                        —

                        vsakodnevni finančni nadzor nad projekti,

                        —

                        zagotavljanje tehničnega in pravnega strokovnega znanja, podpora pri obsežnejših javnih naročilih, sodelovanje z drugimi mednarodnimi organizacijami, zagotavljanje kakovosti in nadzor nad kakovostjo rezultatov odobrenih projektov ter poročanje Evropski uniji.

                  5.   Trajanje
            Projekti se bodo predvidoma izvajali 36 mesecev.
            6.   Subjekt, zadolžen za tehnično izvajanje projektov
            Za tehnično izvajanje tega sklepa bosta zadolžena Center za preprečevanje konfliktov v okviru sekretariata OVSE in koordinator projekta OVSE v Ukrajini. OVSE bo pri izvajanju iz tega sklepa sodelovala z drugimi mednarodnimi organizacijami in agencijami, zlasti da bi zagotovila učinkovite sinergije in preprečila podvajanje.
            7.   Poročanje
            Sekretariat OVSE bo pripravljal redna poročila in poročila po zaključku vsake od opisanih dejavnosti. Končna poročila bi bilo treba predložiti Evropski uniji najpozneje šest tednov po zaključku zadevnih dejavnosti.
            8.   Usmerjevalni odbor
            Usmerjevalni odbor za te projekte bosta sestavljala predstavnik visokega predstavnika in predstavnik subjekta, odgovornega za izvajanje, iz oddelka 6 te priloge. Usmerjevalni odbor bo redno in vsaj vsakih šest mesecev pregledoval izvajanje tega sklepa, pri čemer bo uporabil tudi elektronska komunikacijska sredstva.
            9.   Predvideni skupni stroški projektov in finančni prispevek Evropske unije
            Celotni strošek projektov znaša 1 913 900 EUR.


title: Sklep Sveta (SZVP) 2019/1298 z dne 31. julija 2019 v podporo dialogu in sodelovanju med Afriko, Kitajsko in Evropo pri preprečevanju preusmerjanja orožja in streliva v Afriki

text:
                  2.8.2019

                  SL

                  Uradni list Evropske unije

                  L 204/37

         SKLEP SVETA (SZVP) 2019/1298
         z dne 31. julija 2019
         v podporo dialogu in sodelovanju med Afriko, Kitajsko in Evropo pri preprečevanju preusmerjanja orožja in streliva v Afriki
         SVET EVROPSKE UNIJE JE –
         ob upoštevanju Pogodbe o Evropski uniji in zlasti členov 28(1) in 31(1) Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Pogodba o trgovini z orožjem je začela veljati 24. decembra 2014 in vse države članice so njene pogodbenice. Njen cilj je vzpostavitev najvišjih možnih skupnih mednarodnih standardov za ureditev zakonite trgovine s konvencionalnim orožjem, preprečevanje in odprava nedovoljene trgovine s konvencionalnim orožjem ter preprečevanje preusmerjanja tega orožja.

                     (2)

                     Svet je 19. novembra 2018 sprejel strategijo EU zoper nedovoljeno strelno orožje, osebno in lahko orožje ter pripadajoče strelivo z naslovom „Zavarujmo orožje, zaščitimo ljudi“ (v nadaljnjem besedilu: strategija). Glavni cilj strategije je celovito in učinkovito izvajanje Akcijskega programa ZN iz leta 2001 za preprečevanje, zatiranje in izkoreninjenje vseh oblik nezakonite trgovine z osebnim in lahkim orožjem. V strategiji je navedeno, da bo EU še naprej spodbujala odgovoren in učinkovit nadzor nad izvozom orožja ter še naprej podpirala vsesplošno uporabo in izvajanje Pogodbe o trgovini z orožjem. Navedeno je tudi, da bo EU še naprej podpirala Afriško unijo in zadevne regionalne gospodarske skupnosti v njihovih prizadevanjih proti nedovoljeni trgovini z osebnim in lahkim orožjem ter pripadajočim strelivom.

                     (3)

                     Skupščina Afriške unije je na 28. rednem zasedanju januarja 2017 sprejela „Osrednji načrt praktičnih ukrepov za odložitev orožja v Afriki do leta 2020“ (angl. African Union Master Roadmap of Practical Steps to Silence the Guns in Africa by Year 2020) in s tem države članice Afriške unije zavezala, da omejijo nezakoniti dotok in kroženje nedovoljenega orožja, preprečijo dostop upornikov do orožja in prekinejo povezave z dobavitelji in prejemniki nedovoljenega orožja, tudi z uvedbo prepovedi, v skladu s Pogodbo o trgovini z orožjem.

                     (4)

                     Svet v sklepih o strategiji EU o Kitajski z dne 18. julija 2016 podpira vzpostavitev rednega in vsebinskega dialoga EU s Kitajsko, kar naj bi v sodelovanju z državami članicami pripomoglo k sprejetju bolj usklajenih stališč glede razorožitve, neširjenja orožja, boja proti terorizmu, migracij in kibernetske varnosti.

                     (5)

                     Na tretji konferenci Združenih narodov o pregledu napredka pri izvajanju akcijskega programa ZN proti nedovoljenemu osebnemu in lahkemu orožju 30. junija 2018 je bil sprejet končni dokument, v katerem so države obnovile svojo zavezo za preprečevanje in zatiranje preusmerjanja osebnega in lahkega orožja. Države znova potrjujejo, da so pripravljene na nadaljnje mednarodno sodelovanje in okrepitev regionalnega sodelovanja z boljšim usklajevanjem, posvetovanjem, izmenjavo informacij in operativnim sodelovanjem, vključno z ustreznimi regionalnimi in podregionalnimi organizacijami, organi kazenskega pregona, organi za nadzor meje ter organi za izdajanje izvoznih in uvoznih dovoljenj. Države se tudi zavezujejo, da bodo v skladu z nacionalnimi pravnimi okviri in varnostnimi zahtevami držav izmenjale in uporabljale pridobljene izkušnje in najboljše prakse v zvezi z nadzorom izvoza, uvoza in tranzita osebnega in lahkega orožja, vključno s postopki izdajanja dovoljenj/dovoljenji za končne uporabnike.

                     (6)

                     V agendi za trajnostni razvoj do leta 2030 je potrjeno, da je boj proti nedovoljeni trgovini z osebnim in lahkim orožjem nujen za uresničevanje številnih ciljev trajnostnega razvoja, tudi tistih, ki se nanašajo na mir, pravičnost in močne institucije, zmanjševanje revščine, gospodarsko rast, zdravje, enakost spolov in varna mesta. Zato so se vse države s ciljem trajnostnega razvoja 16.4 zavezale, da bodo znatno omejile nezakonite finančne tokove in trgovino z orožjem.

                     (7)

                     Svet je 27. februarja 2012 sprejel Sklep 2012/121/SZVP (1) v podporo dejavnostim za spodbujanje dialoga med EU, Kitajsko in Afriko ter sodelovanja na področju nadzora nad konvencionalnim orožjem. Ta projekt je uspešno izvajala organizacija Saferworld, vendar so za dosego ciljev iz navedenega sklepa potrebna večja prizadevanja.

                     (8)

                     Svet je od leta 2008 sprejel enajst sklepov v podporo ozaveščanju o odgovornem nadzoru nad izvozom orožja v skladu s Pogodbo o trgovini z orožjem in Skupnim stališčem Sveta 2008/944/SZVP (2), vendar je bilo sodelovanje s Kitajsko na tem področju omejeno –

               SPREJEL NASLEDNJI SKLEP:

            Člen 1

               1.   Namen tega sklepa je prispevati k preprečevanju in zatiranju preusmerjanja orožja in streliva v Afriki.

               2.   Na podlagi odstavka 1 Unija podpira naslednja cilja:

                           (a)

                           ozaveščanje zainteresiranih strani v Afriki, na Kitajskem in v Uniji o tem, kako nezakoniti tokovi orožja, zlasti osebnega in lahkega orožja ter pripadajočega streliva, ki ga prejemajo nepooblaščeni akterji, znatno prispevajo k razširjanju negotovosti in nasilja v različnih delih Afrike, kar ogroža socialno kohezijo, javno varnost, socialno-ekonomski razvoj in učinkovito delovanje državnih institucij;

                           (b)

                           spodbujanje prevzemanja odgovornosti za zakonito trgovino z orožjem ter informiranje zainteresiranih strani v Afriki, na Kitajskem in v EU o tem, kako lahko učinkovit nadzor nad izvozom orožja prispeva k zmanjšanju nevarnosti preusmerjanja orožja na nedovoljen trg.

               3.   Za dosego navedenih ciljev ta sklep podpira ustanovitev in oblikovanje skupne afriške, kitajske in evropske nevladne strokovne delovne skupine za nadzor nad konvencionalnim orožjem (v nadaljnjem besedilu: strokovna delovna skupina), katere glavne naloge bodo povečanje ozaveščenosti in sodelovanja ter izvajanje ukrepov političnih skupnosti v Afriki, na Kitajskem in v Uniji, pa tudi krepitev regionalnega in mednarodnega sodelovanja za preprečevanje preusmerjanja orožja in streliva v Afriki.

               4.   Pričakovani rezultati tega sklepa so naslednji:

                           (a)

                           boljše razumevanje učinkov preusmerjanja in zlorabe orožja v Afriki, ki bo temeljilo na skupnih raziskavah in v ukrepanje usmerjeni analizi afriških in kitajskih raziskovalcev in akademikov ter raziskovalcev in akademikov Unije, s priporočili za konkretne projekte, ki jih podpira Kitajska;

                           (b)

                           večja ozaveščenost zainteresiranih strani v Afriki, na Kitajskem in v Uniji o vlogi učinkovitega nadzora nad izvozom orožja pri zmanjševanju tveganja za preusmerjanje in negativne učinke nedovoljenega orožja in streliva v Afriki;

                           (c)

                           večji prispevek Kitajske k ustreznim mednarodnim in regionalnim pobudam, vključno s pobudo Afriške unije za odložitev orožja v Afriki do leta 2020 (angl. Silencing the Guns in Africa by 2020) in izvajanjem Pogodbe o trgovini z orožjem;

                           (d)

                           obravnava nadzora nad osebnim orožjem v okviru dialoga v Forumu za sodelovanje med Kitajsko in Afriko (FOCAC);

                           (e)

                           ustanovitev novih forumov, na katerih bodo sodelovali strokovnjaki iz vlad, civilne družbe, podjetij in akademskih krogov iz Afrike, Kitajske in Unije ter prispevali k strateškemu dialogu med EU in Kitajsko na visoki ravni.

               5.   Pri projektih bo neposredno sodelovalo približno 500 akterjev na področju zadevnih politik iz Afrike, Kitajske in Unije, vključno z nevladnimi organizacijami, možganskimi trusti, predstavniki zadevnega sektorja, državnimi uradniki, pristojnimi za nadzor nad konvencionalnim orožjem, in parlamentarci. Posredni upravičenci bodo prebivalci, skupnosti, skupine in posamezniki v Afriki, na katere negativno vpliva širjenje nedovoljenega orožja in streliva na celini.

               6.   Navedeni projekt je podrobno opisan v Prilogi k temu sklepu.

            Člen 2

               1.   Za izvajanje tega sklepa je odgovoren visoki predstavnik Unije za skupno zunanjo in varnostno politiko (v nadaljnjem besedilu: VP).

               2.   Za tehnično izvedbo projekta iz člena 1 je pristojna nevladna organizacija Saferworld.

               3.   Organizacija Saferworld svoje naloge opravlja v okviru odgovornosti VP. V ta namen se VP po potrebi dogovarja z organizacijo Saferworld.

            Člen 3

               1.   Referenčni finančni znesek za izvajanje projekta iz člena 1, ki ga financira Unija, je 994 007 EUR.

               2.   Odhodki, ki se financirajo iz sredstev, določenih v odstavku 1, se upravljajo v skladu s postopki in pravili, ki se uporabljajo za proračun Unije.

               3.   Komisija nadzira pravilnost upravljanja odhodkov iz odstavka 1. V ta namen z organizacijo Saferworld sklene potreben sporazum o financiranju. V sporazumu o financiranju se določi, da mora Saferworld poskrbeti za prepoznavnost prispevka Unije ustrezno njegovemu obsegu.

               4.   Komisija si sporazum o financiranju iz odstavka 3 prizadeva skleniti čim prej po začetku veljavnosti tega sklepa. Svet obvesti o morebitnih težavah pri tem postopku ter o datumu sklenitve sporazuma o financiranju.

            Člen 4

               1.   VP poroča Svetu o izvajanju tega sklepa na podlagi rednih četrtletnih poročil, ki jih pripravi Saferworld. Ta poročila so podlaga za ocenjevanje, ki ga opravi Svet.

               2.   Komisija poroča o finančnih vidikih projekta iz člena 1.

            Člen 5

               1.   Ta sklep začne veljati na dan sprejetja.

               2.   Ta sklep preneha veljati 36 mesecev po datumu sklenitve sporazuma o financiranju iz člena 3(3). Vendar pa preneha veljati šest mesecev po datumu začetka veljavnosti, če sporazum v tem času ni sklenjen.

            V Bruslju, 31. julija 2019

                  Za Svet

                  Predsednica

               T. TUPPURAINEN

            (1)  Sklep Sveta 2012/121/SZVP z dne 27. februarja 2012 v podporo dejavnostim za spodbujanje dialoga in sodelovanja med EU, Kitajsko in Afriko na področju nadzora nad konvencionalnim orožjem (UL L 54, 28.2.2012, str. 8).

            (2)  Skupno stališča Sveta 2008/944/SZVP z dne 8. decembra 2008, ki opredeljuje skupna pravila glede nadzora izvoza vojaške tehnologije in opreme (UL L 335, 13.12.2008, str. 99).

            PRILOGA
            DIALOG IN SODELOVANJE MED AFRIKO, KITAJSKO IN EVROPO PRI PREPREČEVANJU PREUSMERJANJA OROŽJA IN STRELIVA V AFRIKI
            1.   Opis projekta in dejavnosti
            Projekt bo imel dve glavni fazi, kot je povzeto v nadaljevanju v oddelku 1.1 o ustanovitvi strokovne delovne skupine in oddelku 1.2 o ozaveščanju zainteresiranih strani v Afriki, na Kitajskem in v Uniji s spodbujanjem ukrepov za preprečevanje preusmerjanja orožja in streliva v Afriki.
            1.1.   Faza 1: Ustanovitev in oblikovanje skupne afriške, kitajske in evropske nevladne strokovne delovne skupine za preprečevanje preusmerjanja orožja in streliva v Afriki
            1.1.1.   Cilji
            Ustanoviti skupno afriško, kitajsko in evropsko nevladno strokovno delovno skupino, v kateri bodo afriški in kitajski nevladni strokovnjaki in ne-vladni strokovnjaki Unije sodelovali pri ozaveščanju zainteresiranih strani v Afriki, na Kitajskem in v Uniji ter podpirali tristranski dialog in sodelovanje pri preprečevanju preusmerjanja orožja in streliva v Afriki, da bi:

                        (a)

                        ponazorili, kakšni so varnostne, socialno-ekonomske in humanitarne posledice preusmerjanja orožja, zlasti osebnega in lahkega orožja ter pripadajočega streliva, v Afriki, ter predstavili, kako bi lahko boljši nadzor nad prenosom orožja, tudi na strani ponudbe, pripomogel k temu, da bi bilo manj možnosti za preusmerjanje orožja v roke nepooblaščenih akterjev;

                        (b)

                        pomagali zagotavljati informacije za strateški dialog med EU in Kitajsko na visoki ravni, predvsem o sodelovanju na področju varnosti in nadzora nad orožjem v Afriki;

                        (c)

                        omogočili izmenjavo informacij, zamisli, strokovnega znanja in raziskav med člani skupine ter ocenili učinkovitost sedanjih politik in pobud;

                        (d)

                        dejavno pristopili k zainteresiranim stranem na vladni ravni in pripravili priporočila zanje. Afriški in kitajski uradniki ter uradniki Unije in držav članic bodo povabljeni, naj opazujejo delo strokovne delovne skupine in prispevajo k njemu.

                  1.1.2.   Dejavnosti
            Dejavnosti, ki naj bi jih podprli pri izvajanju nalog v prvi fazi, bodo vključevale:

                        (a)

                        oblikovanje in razvoj pristopa – kar naj bi izvedla organizacija Saferworld – za vključevanje ključnih partnerjev in zainteresiranih strani v vladah, podjetniškem sektorju, organizacijah civilne družbe, akademskih institucijah, multilateralnih agencijah, pa tudi akterjev na regionalni ravni in na ravni skupnosti, ki bodo ključni za uspeh in trajnost projekta;

                        (b)

                        na podlagi dosežkov prejšnjega projekta Unije, podprtega v okviru Sklepa 2012/121/SZVP, (i) organizacijo do dvajset pripravljalnih srečanj in srečanj za nadaljnje ukrepanje v Afriki, na Kitajskem in v Evropi, da bi povečali ozaveščenost o projektu, vključno s strukturo in časovnim načrtom, ter zagotovili podporo ustreznih organov, (ii) identificiranje ključnih strokovnjakov v Afriki, na Kitajskem in v Uniji, ki bodo sodelovali v strokovni delovni skupini, (iii) pripravo podrobnih delovnih načrtov za ustanovitev in operacionalizacijo strokovne delovne skupine, (iv) vzpostavitev skupine za usklajevanje projekta, (v) razmejitev in dodelitev pristojnosti v okviru skupine ter (vi) spremljanje in ocenjevanje napredka pri izvajanju dejavnosti;

                        (c)

                        ustanovitev strokovne delovne skupine v podporo tristranskemu dialogu in sodelovanju. V strokovni delovni skupini naj bi bilo devet strokovnjakov za nadzor nad osebnim orožjem iz Afrike, Kitajske in Evrope, ki naj bi jih izbrali iz možganskih trustov, raziskovalnih centrov in akademskih institucij na podlagi njihovih interesov, strokovnega znanja in zmožnosti sodelovanja v projektu;

                        (d)

                        pripravo spletnega mesta strokovne delovne skupine, ki bo delovalo kot spletna platforma za komuniciranje te skupine z javnostjo;

                        (e)

                        tri seje strokovne delovne skupine (po ena v Afriki, na Kitajskem in v Evropi), da bi omogočili interakcijo in skupno učenje med člani zadevne skupine ter uradniki iz Afrike, Kitajske in Unije ter njenih držav članic, pa tudi da bi usmerjali izvajanje dejavnosti ozaveščanja in raziskovalnih dejavnosti.

                  1.1.3.   Rezultati
            Strokovna delovna skupina postane temelj za proces dialoga, ki se spodbuja s tem sklepom; ima ključno vlogo pri povezovanju strokovnjakov za nadzor nad osebnim orožjem iz Afrike, Kitajske in Evrope, pomaga pri premoščanju vrzeli med znanstveno in politično skupnostjo ter zagotavlja, da se dosežki projekta učinkovito posredujejo vladam v Afriki, na Kitajskem in v Evropi ter institucijam Unije.
            1.2.   Faza 2: Ozaveščanje zainteresiranih strani na vladni ravni v Afriki, na Kitajskem in v Uniji o preprečevanju preusmerjanja ter boju proti nezakonitemu posedovanju, prenosu in uporabi orožja in streliva v Afriki
            1.2.1.   Cilji

                        (a)

                        zmanjšati preusmerjanje orožja in streliva na afriški celini ter tako zmanjšati grožnje za varnost ljudi, prispevati k mirnemu in varnemu okolju za afriške prebivalce in spodbuditi razvoj;

                        (b)

                        zagotoviti podporo afriškim državam pri izvajanju Osrednjega načrta praktičnih ukrepov za odložitev orožja v Afriki do leta 2020 in relevantnih strategij regionalnih gospodarskih skupnosti;

                        (c)

                        spodbujati sinergije z izvajanjem drugih relevantnih mednarodnih in regionalnih pobud, med drugim Pogodbe o trgovini z orožjem, akcijskega programa ZN o osebnem in lahkem orožju ter Protokola ZN o strelnem orožju;

                        (d)

                        doseči usklajenost in sinergije z relevantnimi pobudami, ki jih Unija podpira v Afriki, med drugim s projekti EU za nadzor nad izvozom orožja in za ozaveščanje o Pogodbi o trgovini z orožjem, ki se podpirajo s sklepoma Sveta (SZVP) 2018/299 (1) in (SZVP) 2018/101 (2), ter s projektom iTrace organizacije Conflict Armament Research Ltd., ki se podpira s Sklepom Sveta (SZVP) 2017/2283 (3);

                        (e)

                        sodelovati v postopku večletnega pravnega pregleda, ki trenutno poteka na Kitajskem in na podlagi katerega bo sprejet nov zakon o nadzoru nad izvozom;

                        (f)

                        podpirati prizadevanja za nadzor nad osebnim orožjem na ravni skupnosti, tako da se ljudje s tem seznanjajo na lokalni ravni in da imajo priložnost izraziti svoje mnenje, ter najti načine za zmanjšanje človeških žrtev nedovoljenega orožja in streliva;

                        (g)

                        podpirati skupne raziskave afriških in kitajskih strokovnjakov ter strokovnjakov Unije in njihovo v ukrepanje usmerjeno analizo problemov, do katerih prihaja zaradi preusmerjanja in zlorabe orožja in streliva v Afriki, s priporočili za konkretne ukrepe, ki pomagajo odpravljati ali zmanjševati grožnje, ki jih predstavljata nedovoljeno orožje in strelivo. Ti ukrepi lahko med drugim vključujejo: varno in zavarovano skladiščenje orožja in streliva, uničenje presežnega orožja in streliva, označevanje, evidentiranje in sledenje, med drugim v sodelovanju z misijami Združenih narodov, zadolženimi za identifikacijo nedovoljenega orožja in sledenje takemu orožju, nadziranje in izvrševanje embarga na orožje ter izmenjavo operativnih informacij za razbijanje mrež za tihotapljenje orožja.

                  1.2.2.   Dejavnosti
            Dejavnosti, ki naj bi jih podprli pri izvajanju nalog v drugi fazi, bodo vključevale:

                        (a)

                        dva seminarja (enega v Afriki in enega na Kitajskem) o spodbujanju prevzemanja odgovornosti za trgovino z orožjem in preprečevanja preusmerjanja orožja in streliva k nepooblaščenim in destabilizirajočim akterjem v Afriki, ki naj bi bila organizirana pod okriljem strokovne delovne skupine, katere člani bodo pomagali organizaciji Saferworld in tudi sodelovali na dogodkih;

                        (b)

                        pripravo in razširjanje informativnega dokumenta „Boj proti širjenju nedovoljenega orožja in streliva v Afriki: priporočila za FOCAC“ pred vrhom FOCAC;

                        (c)

                        pripravo in razširjanje informativnega dokumenta „Širjenje nedovoljenega orožja in streliva v Afriki: kaj lahko države dobaviteljice naredijo za zmanjšanje nevarnosti preusmerjanja?“ v angleškem in kitajskem jeziku;

                        (d)

                        tri terenske raziskovalne obiske strokovne delovne skupine v treh izbranih afriških državah, ki bodo vsi trajali 10 dni, namenjene obravnavi vprašanja širjenja in nenadzorovanega kroženja nedovoljenega orožja in streliva (vključno s kompleksnostjo postopkov preusmerjanja od pooblaščenih prenosov ali posedovanja in problematičnimi čezmejnimi pojavi, na primer krajo živine, ki jo širjenje nedovoljenega orožja in streliva olajšuje);

                        (e)

                        tri raziskovalne dokumente o terenskih raziskavah (v kitajskem, angleškem in francoskem jeziku), ki jih pripravi strokovna delovna skupina, s priporočili za praktične ukrepe za reševanje problematike nedovoljenega orožja in streliva ter s posebnim poudarkom na vlogi, ki jo imajo dobavitelji orožja iz Afrike, Kitajske in Unije pri zmanjševanju nevarnosti preusmerjanja;

                        (f)

                        okoli 20 dvostranskih srečanj afriških in kitajskih uradnikov ter uradnikov iz držav članic, na katerih naj bi na uradni ravni izmenjali in učinkovito predstavili priporočila strokovne delovne skupine ter okrepili ozaveščenost in politično podporo za projekte sodelovanja;

                        (g)

                        pripravo in razširjanje raziskovalnega poročila (v kitajskem, angleškem in francoskem jeziku) o nedovoljenem širjenju orožja in streliva v Afriki, v katerem bo ocenjena učinkovitost aktualnih ukrepov in bo vključevalo priporočila za izvedljive projekte, ki bodo prispevali k učinkovitejšemu reševanju problematike nedovoljenega orožja in streliva, s tem pa k zmanjšanju njunega škodljivega učinka, ter k večjemu nacionalnemu, regionalnemu in mednarodnemu miru in varnosti. V poročilu bo poseben poudarek na vlogi, ki jo imajo dobavitelji orožja iz Afrike, Kitajske in Unije pri zmanjševanju nevarnosti preusmerjanja v Afriki;

                        (h)

                        izvedbo zaključnega seminarja na Kitajskem, da bi predstavili priporočila iz postopka raziskav in dialoga ter koristi sodelovanja med Afriko, Kitajsko, Unijo in državami članicami ter sodelovanja pri skupnih dejavnostih, pa tudi vzpostavili postopke za ohranjanje dialoga v prihodnosti.

                  1.2.3.   Rezultati

                        —

                        Izboljšana raven ozaveščenosti, znanja in razumevanja med 500 akterji na področju zadevnih politik v Afriki, na Kitajskem in v Uniji, vključno z uradniki, zadolženimi za nadzor nad izvozom konvencionalnega orožja, akademiki, poslanci, nevladnimi organizacijami, predstavniki industrije in novinarji, kar zadeva dejavnike, ki prispevajo k široki dostopnosti nedovoljenega orožja in streliva v Afriki, ključna vprašanja in učinke na terenu ter vlogo in odgovornost držav dobaviteljic orožja pri zmanjševanju nevarnosti preusmerjanja pri prenosu orožja.

                        —

                        Boljši dialog, interakcija in sodelovanje med 60 uradniki in akterji civilne družbe iz Afrike, Kitajske, Unije in držav članic pri preprečevanju in zatiranju preusmerjanja orožja in streliva, med drugim z opredelitvijo področij za praktično sodelovanje med Afriko, Kitajsko in Unijo, kar bo pripomoglo k zmanjšanju preusmerjanja orožja in streliva v Afriki.

                        —

                        Zmanjšanje števila primerov preusmeritve orožja in streliva k nepooblaščenim in destabilizirajočim akterjem v Afriki.

                        —

                        Podpora za izvajanje Osrednjega načrta praktičnih ukrepov za odložitev orožja v Afriki do leta 2020, ki ga je pripravila Afriška unija, in akcijskega programa ZN proti nedovoljenemu osebnemu in lahkemu orožju.

                        —

                        Boljša usklajenost nacionalnih standardov in predpisov v Afriki in na Kitajskem z mednarodnimi standardi za nadzor nad izvozom orožja, kot je Pogodba o trgovini z orožjem, da bi zmanjšali nevarnost preusmerjanja pri trgovanju z orožjem.

                        —

                        Ponovno uvrščanje vprašanja nadzora nad orožjem na dnevni red foruma FOCAC kot ključne izhodiščne točke za okrepitev dialoga in sodelovanja med Afriko in Kitajsko pri preprečevanju preusmerjanja orožja k nepooblaščenim in destabilizirajočim akterjem v Afriki.

                        —

                        Priprava sklopa z dokazi podprtih analiz problema nedovoljenega orožja in streliva v Afriki na podlagi skupnih terenskih raziskav afriških in kitajskih strokovnjakov ter strokovnjakov iz Unije, ki bodo prispevale k boljšemu vsestranskemu razumevanju vprašanja preusmerjanja in ponovnega prenosa orožja k nepooblaščenim in destabilizirajočim akterjem v Afriki ter zagotovile trdnejši skupni temelj za sodelovanje Afrike, Kitajske in Unije pri učinkovitejšem reševanju tega problema.

                        —

                        Opredelitev praktičnih načinov za odpravo groženj, povezanih s širjenjem nedovoljenega orožja in streliva, ter obravnavo potrebe po skupnem in usklajenem mednarodnem odzivu, v skladu z najpomembnejšimi mednarodnimi in regionalnimi zavezami in političnimi pobudami, kot so akcijski program ZN proti nedovoljenemu osebnemu in lahkemu orožju, mednarodni instrument za sledenje, agenda za trajnostni razvoj do leta 2030, Pogodba o trgovini z orožjem, strategija Afriške unije o nadzoru nad nedovoljenim širjenjem in kroženjem osebnega in lahkega orožja ter trgovini z njima, strateški program za sodelovanje med EU in Kitajsko do leta 2020, strategija EU o Kitajski, strategija EU zoper nedovoljeno strelno orožje, osebno in lahko orožje ter pripadajoče strelivo ter relevantne strategije in akcijski načrti regionalnih gospodarskih skupnosti.

                        —

                        Boljša usposobljenost afriških nacionalnih organov in regionalnih organizacij za opredeljevanje specifičnih potreb po tehnični pomoči in določitev ustreznih platform v okviru njihovega dialoga s Kitajsko in EU za usmerjanje sredstev za zadovoljevanje teh potreb.

                  2.   Udeleženci in lokacije seminarjev/delavnic ter zaključnih in otvoritvenih dogodkov
            Če v besedilu te priloge ni določeno drugače, bo organizacija Saferworld predlagala potencialne udeležence in lokacije za seminarje in druge dogodke, predvidene v okviru projekta, ki jih bo nato odobril VP ob posvetovanju s pristojnimi organi Sveta.
            3.   Spol
            Organizacija Saferworld bo načelo enakosti spolov vključila v strategije in politike pri izvajanju tega projekta, da bodo ženske in moški enakopravno vplivali na projekt, sodelovali v njem in imeli koristi od njega. Partnerje pri projektu bo spodbujala, naj za sodelovanje v projektnih dejavnostih v največji možni meri predlagajo mešane delegacije in tako zagotovijo, da bo vprašanje učinka nedovoljenega orožja in streliva na enakost spolov upoštevano pri vseh seminarjih in študijskih obiskih.
            4.   Partnerji
            Glavna partnerja pri projektu bosta predvidoma kitajsko združenje za nadzor nad oborožitvijo in razoroževanje ter center za varnostne raziskave in informacije (Kenija).
            5.   Usmerjevalni odbor
            Usmerjevalni odbor pri tem projektu bodo sestavljali po en predstavnik VP, Komisije in organizacije Saferworld. Usmerjevalni odbor bo vsakih šest mesecev pregledal izvajanje tega sklepa, pri čemer bo uporabljal tudi elektronska sredstva sporazumevanja.
            6.   Poročanje
            Organizacija Saferworld bo pripravljala šestmesečna opisna poročila za pregled napredka pri doseganju rezultatov projekta. V šestih mesecih pred koncem izvedbenega obdobja bo predložila tudi letna opisna in finančna poročila ter končno poročilo.
            7.   Prepoznavnost Unije in razpoložljivost gradiva o pomoči
            Na gradivu, pripravljenem med projektom, in posebnem spletnem mestu bo zagotovljena prepoznavnost Unije, predvsem z logotipom in grafično podobo Priročnika o komunikaciji in prepoznavnosti v okviru zunanjega delovanja Unije. Zaradi boljšega nadaljnjega ukrepanja na politični ravni in večje prepoznavnosti bi morale delegacije Unije sodelovati pri dogodkih v tretjih državah.

               (1)  Sklep Sveta (SZVP) 2018/299 z dne 26. februarja 2018 o spodbujanju evropske mreže neodvisnih možganskih trustov za neširjenje orožja in razoroževanje v podporo izvajanju strategije EU proti širjenju orožja za množično uničevanje (UL L 56, 28.2.2018, str. 46).

               (2)  Sklep Sveta (SZVP) 2018/101 z dne 22. januarja 2018 o spodbujanju učinkovitega nadzora nad izvozom orožja (UL L 17, 23.1.2018, str. 40).

               (3)  Sklep Sveta (SZVP) 2017/2283 z dne 11. decembra 2017 v podporo globalnemu mehanizmu za poročanje o nedovoljenem osebnem in lahkem orožju in drugem konvencionalnem orožju in strelivu zaradi zmanjšanja tveganja nedovoljene trgovine z njima („iTrace III“) (UL L 328, 12.12.2017, str. 20).


title: Sklep Sveta (SZVP) 2019/1328 z dne 18. februarja 2019 o podpisu in sklenitvi Sporazuma med Evropsko unijo in Hašemitsko kraljevino Jordanijo o vzpostavitvi okvira za sodelovanje Hašemitske kraljevine Jordanije v operacijah Evropske unije za krizno upravljanje

text:
                  7.8.2019

                  SL

                  Uradni list Evropske unije

                  L 207/1

         SKLEP SVETA (SZVP) 2019/1328
         z dne 18. februarja 2019
         o podpisu in sklenitvi Sporazuma med Evropsko unijo in Hašemitsko kraljevino Jordanijo o vzpostavitvi okvira za sodelovanje Hašemitske kraljevine Jordanije v operacijah Evropske unije za krizno upravljanje
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 37 Pogodbe v povezavi s členom 218(5) in (6) Pogodbe o delovanju Evropske unije,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 13. novembra 2017 odobril sklep o pooblastilu za začetek pogajanj o sporazumu s Hašemitsko kraljevino Jordanijo o vzpostavitvi okvira za njeno sodelovanje v operacijah Unije za krizno upravljanje, v skladu s členom 37 Pogodbe o Evropski uniji (PEU) in v skladu s postopkom, določenim v členu 218 Pogodbe o delovanju Evropske unije (PDEU), in sicer na podlagi besedila osnutka okvirnega sporazuma o sodelovanju, ki ga je Svet odobril 23. februarja 2004, ki se ga po potrebi posodobi glede na naknadno dogovorjene spremembe.

                     (2)

                     Visoki predstavnik Unije za zunanje zadeve in varnostno politiko je nato s pogajanji dosegel Sporazum med Evropsko unijo in Hašemitsko kraljevino Jordanijo o vzpostavitvi okvira za sodelovanje Hašemitske kraljevine Jordanije v operacijah Evropske unije za krizno upravljanje (v nadaljnjem besedilu: Sporazum).

                     (3)

                     Sporazum bi bilo treba odobriti –

               SPREJEL NASLEDNJI SKLEP:

            Člen 1
            Sporazum med Evropsko unijo in Hašemitsko kraljevino Jordanijo o vzpostavitvi okvira za sodelovanje Hašemitske kraljevine Jordanije v operacijah Evropske unije za krizno upravljanje se odobri v imenu Unije.
            Besedilo Sporazuma je priloženo temu sklepu.

            Člen 2
            Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma, ki je za Unijo zavezujoč.

            Člen 3
            Predsednik Sveta v imenu Unije pošlje uradno obvestilo iz člena 17(1) Sporazuma (1).

            Člen 4
            Ta sklep začne veljati na dan sprejetja.

            V Bruslju, 18. februarja 2019

                  Za Svet

                  Predsednica

               F. MOGHERINI

            (1)  Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.


title: Sklep Evropskega parlamenta (EU, Euratom) 2019/1410 z dne 26. marca 2019 o razrešnici glede izvrševanja splošnega proračuna Evropske unije za proračunsko leto 2017, oddelek III – Komisija in izvajalske agencije

text:
               27.9.2019

               SL

               Uradni list Evropske unije

               L 249/29

      SKLEP EVROPSKEGA PARLAMENTA (EU, Euratom) 2019/1410
      z dne 26. marca 2019
      o razrešnici glede izvrševanja splošnega proračuna Evropske unije za proračunsko leto 2017, oddelek III – Komisija in izvajalske agencije
      EVROPSKI PARLAMENT,

                  —

                  ob upoštevanju splošnega proračuna Evropske unije za proračunsko leto 2017 (1),

                  —

                  ob upoštevanju konsolidiranega zaključnega računa Evropske unije za proračunsko leto 2017 (COM(2018) 521 – C8-0318/2018) (2),

                  —

                  ob upoštevanju poročila Komisije o nadaljnjem ukrepanju na podlagi razrešnice za proračunsko leto 2016 (COM(2018) 545),

                  —

                  ob upoštevanju letnega poročila Komisije o upravljanju in smotrnosti izvrševanja proračuna EU za leto 2017 (COM(2018) 457),

                  —

                  ob upoštevanju letnega poročila Komisije organu, odgovornemu za razrešnico, o notranjih revizijah, opravljenih leta 2017 (COM(2018) 661), in delovnega dokumenta služb Komisije, ki mu je priložen (SWD(2018) 429),

                  —

                  ob upoštevanju letnega poročila Računskega sodišča glede izvrševanja proračuna za proračunsko leto 2017, skupaj z odgovori institucij (3), in posebnih poročil Računskega sodišča,

                  —

                  ob upoštevanju izjave o zanesljivosti (4) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2017 v skladu s členom 287 Pogodbe o delovanju Evropske unije pripravilo Računsko sodišče,

                  —

                  ob upoštevanju priporočila Sveta z dne 12. februarja 2019 o podelitvi razrešnice Komisiji glede izvrševanja proračuna za proračunsko leto 2017 (05824/2019 – C8-0053/2019),

                  —

                  ob upoštevanju členov 317, 318 in 319 Pogodbe o delovanju Evropske unije,

                  —

                  ob upoštevanju člena 106a Pogodbe o ustanovitvi Evropske skupnosti za atomsko energijo,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (5) in zlasti členov 62, 164, 165 in 166,

                  —

                  ob upoštevanju Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (6) in zlasti členov 69, 260, 261 in 262,

                  —

                  ob upoštevanju člena 93 in Priloge IV Poslovnika,

                  —

                  ob upoštevanju poročila Odbora za proračunski nadzor in mnenj drugih zadevnih odborov (A8-0110/2019),

                  A.

                  ker Komisija v skladu s členom 17(1) Pogodbe o Evropski uniji izvršuje proračun in upravlja programe in ker v skladu s členom 317 Pogodbe o delovanju Evropske unije proračun izvršuje v sodelovanju z državami članicami, na lastno odgovornost in v skladu z načelom dobrega finančnega poslovodenja;

         1.

            podeli razrešnico Komisiji glede izvrševanja splošnega proračuna Evropske unije za proračunsko leto 2017;

         2.

            navaja svoje pripombe v resoluciji, ki je sestavni del sklepov o razrešnici glede izvrševanja splošnega proračuna Evropske unije za proračunsko leto 2017, oddelek III – Komisija in izvajalske agencije, ter v svoji resoluciji z dne 26. marca 2019 o posebnih poročilih Evropskega računskega sodišča v okviru razrešnice Komisiji za proračunsko leto 2017 (7);

         3.

            naroči svojemu predsedniku, naj ta sklep in resolucijo, ki je del sklepa, posreduje Svetu, Komisiji in Računskemu sodišču ter nacionalnim parlamentom in nacionalnim ter regionalnim revizijskim institucijam držav članic in poskrbi za objavo v Uradnem listu Evropske unije (serija L).

               Predsednik

            Antonio TAJANI

               Generalni sekretar

            Klaus WELLE

         (1)  UL L 51, 28.2.2017, str. 1.

         (2)  UL C 348, 28.9.2018, str. 1.

         (3)  UL C 357, 4.10.2018, str. 1.

         (4)  UL C 357, 4.10.2018, str. 9.

         (5)  UL L 298, 26.10.2012, str. 1.

         (6)  UL L 193, 30.7.2018, str. 1.

         (7)  Sprejeta besedila, P8_TA(2019)0243 (glej stran 59 tega Uradnega lista).


title: Sklep Sveta (SZVP) 2019/1596 z dne 26. septembra 2019 o spremembi Sklepa (SZVP) 2017/2074 o omejevalnih ukrepih glede na razmere v Venezueli

text:
                  27.9.2019

                  SL

                  Uradni list Evropske unije

                  L 248/74

         SKLEP SVETA (SZVP) 2019/1596
         z dne 26. septembra 2019
         o spremembi Sklepa (SZVP) 2017/2074 o omejevalnih ukrepih glede na razmere v Venezueli
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 13. novembra 2017 sprejel Sklep (SZVP) 2017/2074 (1) o omejevalnih ukrepih glede na razmere v Venezueli.

                     (2)

                     Visoki predstavnik je 16. julija 2019 dal izjavo v imenu Unije, v kateri je izjavil, da politična kriza in gospodarski zlom v Venezueli še naprej močno prizadeva prebivalstvo, kot je razvidno iz dejstva, da so 4 milijoni ljudi zbežali iz Venezuele, in da je kriza tudi ostala pomemben vir nestabilnosti v regiji.

                     (3)

                     V izjavi je poudarjeno, da nedavno objavljeno poročilo visokega komisarja ZN za človekove pravice (v nadaljnjem besedilu: poročilo) jasno in podrobno potrjuje obseg in resnost kršitev človekovih pravic, propadanje pravne države in razgradnjo demokratičnih institucij v Venezueli. Poleg tega je v izjavi omenjena tragična smrt kapitana Acoste Arévala, medtem ko je bil pridržan s strani venezuelskih varnostnih sil, kot očiten primer nadaljnjega poslabšanja stanja na področju človekovih pravic.

                     (4)

                     Unija odločno podpira ugotovitve iz poročila in poziva režim, naj nemudoma ustavi vsesplošne kršitve človekovih pravic ter dosledno sodeluje z Uradom visokega komisarja Združenih narodov za človekove pravice in vsemi posebnimi postopki ZN, da bi zagotovili izvajanje priporočil iz poročila. Unija je tudi nakazala, da je pripravljena začeti delo v smeri uporabe ciljno usmerjenih ukrepov za tiste člane varnostnih sil, ki sodelujejo pri mučenju in drugih resnih kršitvah človekovih pravic.

                     (5)

                     Glede na stalno resno stanje v Venezueli, kot je poročal tudi visoki komisar ZN za človekove pravice, in odgovornost za hude kršitve človekovih pravic, vključno z mučenjem, ki so jih v podporo režimu zagrešili deli venezuelskih varnostnih in obveščevalnih sil, je treba sedem oseb vključiti na seznam fizičnih in pravnih oseb ter subjektov in organov, za katere veljajo omejevalni ukrepi iz Priloge I k Sklepu (SZVP) 2017/2074.

                     (6)

                     Prilogo I k Sklepu (SZVP) 2017/2074 bi bilo treba zato ustrezno spremeniti –

               SPREJEL NASLEDNJI SKLEP:

            Člen 1
            Priloga I k Sklepu (SZVP) 2017/2074 se spremeni, kot je določeno v Prilogi k temu sklepu.

            Člen 2
            Ta sklep začne veljati na dan objave v Uradnem listu Evropske unije.

            V Bruslju, 26. septembra 2019

                  Za Svet

                  Predsednik

               T. HARAKKA

            (1)  Sklep Sveta (SZVP) 2017/2074 z dne 13. novembra 2017 o omejevalnih ukrepih glede na razmere v Venezueli (UL L 295, 14.11.2017, str. 60).

            PRILOGA
            Na seznam fizičnih in pravnih oseb ter subjektov in organov iz Priloge I k Sklepu (SZVP) 2017/2074 se dodajo naslednje osebe:

                           Ime in priimek

                           Podatki za ugotavljanje identitete

                           Obrazložitev

                           Datum uvrstitve na seznam

                           „19.

                           Nestor Blanco Hurtado

                           Datum rojstva: 26. september 1982
                           Številka osebne izkaznice: V-15222057
                           Spol: moški

                           Major v bolivarski narodni gardi (GNB), ki deluje skupaj z uradniki generalnega direktorata za vojaško protiobveščevalno delovanje ( Dirección General de Contraficcia Militar (DGCIM)) vsaj od decembra 2017. Odgovoren za hude kršitve človekovih pravic, vključno z mučenjem, prekomerno uporabo sile in trpinčenjem pripornikov v objektih DGCIM.

                           27.9.2019

                           20.

                           Rafael Ramon Blanco Marrero

                           Datum rojstva: 28. februar 1968
                           Številka osebne izkaznice: V-6250588
                           Spol: moški

                           Namestnik direktorja generalnega direktorata za vojaško protiobveščevalno delovanje(Dirección General de Contraficcia Militar (DGCIM)) vsaj od decembra 2018 in general divizije bolivarske nacionalne vojske Venezuele od 5. julija 2019. Odgovoren za hude kršitve človekovih pravic, vključno z mučenjem, prekomerno uporabo sile in trpinčenjem pripornikov v objektih DGCIM, ki so jih zakrivili uradniki DGCIM pod njegovim poveljstvom. Povezan s smrtjo kapitana Acoste.

                           27.9.2019

                           21.

                           Carlos Calderon

                           Spol: moški

                           Nosilec višje funkcije (imenovan komisar, direktor in generalni direktor) v bolivarski narodni obveščevalni službi (SEBIN). Odgovoren za hude kršitve človekovih pravic, vključno z mučenjem, prekomerno uporabo sile in trpinčenjem pripornikov v objektih SEBIN. Zlasti je sodeloval in bil odgovoren za mučenje in okrutno, nečloveško in ponižujoče ravnanje s priporniki v El Helicoideju, zaporu SEBIN.

                           27.9.2019

                           22.

                           Alexis Enrique Escalona Marrero

                           Datum rojstva: 12. oktober 1962
                           Spol: moški

                           Glavni pristojni za nacionalni urad za boj proti organiziranemu kriminalu in financiranju terorizma (ONDOFT). Državni poveljnik nacionalnega poveljstva za preprečevanje izsiljevanja in ugrabitev ( Comando Nacional Antiextorsión y Secuestro (CONAS) med letoma 2014 in 2017. Odgovoren za hude kršitve človekovih pravic, vključno z mučenjem, prekomerno uporabo sile in trpinčenjem pripornikov, ki so jih zakrivili člani CONAS pod njegovim poveljstvom. Odgovoren tudi za represijo civilne družbe, ki so jo izvajali člani CONAS pod njegovim poveljstvom.

                           27.9.2019

                           23.

                           Rafael Antonio Franco Quintero

                           Datum rojstva: 14. oktober 1973
                           Številka osebne izkaznice: V-11311672
                           Spol: moški

                           Agent bolivarske narodne obveščevalne službe (SEBIN). Vodja preiskav generalnega direktorata za vojaško protiobveščevalno delovanje (Dirección General de Contrainteligencia Militar (DGCIM)) vsaj med letoma 2017 do 2018. Odgovoren za hude kršitve človekovih pravic, vključno z mučenjem, prekomerno uporabo sile in trpinčenjem pripornikov, ki so jih v objektih DGCIM zakrivili člani DGCIM pod njegovim poveljstvom. Odgovoren tudi za represijo civilne družbe in demokratično opozicijo, ki so jo izvajali člani DGCIM pod njegovim poveljstvom. Povezan s smrtjo kapitana Acoste.

                           27.9.2019

                           24.

                           Alexander Enrique Granko Arteaga

                           Datum rojstva: 25. marec 1981
                           Številka osebne izkaznice: V-14970215
                           Spol: moški

                           Vodja (direktor) oddelka za posebne zadeve (DAE) generalnega direktorata za vojaško protiobveščevalno delovanje (Dirección General de Contrainteligencia Militar (DGCIM)). Odgovoren za hude kršitve človekovih pravic, vključno z mučenjem, ki je povzročilo smrt in poškodbe, in trpinčenjem pripornikov, ki jih je v objektih DGCIM zakrivil sam in tudi člani DGCIM pod njegovim poveljstvom. Odgovoren tudi za represijo civilne družbe, ki so jo izvajali člani DGCIM pod njegovim poveljstvom, pa tudi sam je bil neposredno vključen v tako represijo. Povezan s smrtjo kapitana Acoste.

                           27.9.2019

                           25.

                           Hannover Esteban Guerrero Mijares

                           Datum rojstva: 14. januar 1971
                           Spol: moški

                           Vodja preiskav generalnega direktorata za vojaško protiobveščevalno delovanje (Dirección General de Contrainteligencia Militar (DGCIM)) vsaj od aprila 2019 do avgusta 2019. Kot vodja preiskav je nadzoroval objekt DGCIM v Boleiti. Odgovoren za hude kršitve človekovih pravic, vključno z mučenjem, prekomerno uporabo sile in trpinčenjem pripornikov, ki jih je zakrivilsam, pa tudi uradniki pod njegovim poveljstvom, zlasti v Boleiti. Povezan s smrtjo kapitana Acoste.

                           27.9.2019“


title: Sklep Evropskega parlamenta (EU, Euratom) 2019/1417 z dne 26. marca 2019 o razrešnici glede izvrševanja proračuna Izvajalske agencije za raziskave za proračunsko leto 2017

text:
               27.9.2019

               SL

               Uradni list Evropske unije

               L 249/93

      SKLEP EVROPSKEGA PARLAMENTA (EU, Euratom) 2019/1417
      z dne 26. marca 2019
      o razrešnici glede izvrševanja proračuna Izvajalske agencije za raziskave za proračunsko leto 2017
      EVROPSKI PARLAMENT,

                  —

                  ob upoštevanju splošnega proračuna Evropske unije za proračunsko leto 2017 (1),

                  —

                  ob upoštevanju konsolidiranega zaključnega računa Evropske unije za proračunsko leto 2017 (COM(2018) 521 – C8-0318/2018) (2),

                  —

                  ob upoštevanju končnega zaključnega računa Izvajalske agencije za raziskave za proračunsko leto 2017 (3),

                  —

                  ob upoštevanju poročila Komisije o nadaljnjem ukrepanju na podlagi razrešnice za proračunsko leto 2016 (COM(2018) 545) in delovnega dokumenta služb Komisije, priloženega temu poročilu,

                  —

                  ob upoštevanju letnega poročila Komisije organu, odgovornemu za razrešnico, o notranjih revizijah, opravljenih leta 2017 (COM(2018) 661), in delovnega dokumenta služb Komisije, ki mu je priložen (SWD(2018) 429),

                  —

                  ob upoštevanju poročila Računskega sodišča o zaključnem računu Izvajalske agencije za raziskave za proračunsko leto 2017 z odgovorom agencije (4),

                  —

                  ob upoštevanju izjave o zanesljivosti (5) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2017 v skladu s členom 287 Pogodbe o delovanju Evropske unije pripravilo Računsko sodišče,

                  —

                  ob upoštevanju priporočila Sveta z dne 12. februarja 2019 o podelitvi razrešnice izvajalskim agencijam glede izvrševanja proračuna za proračunsko leto 2017 (05826/2019 – C8-0054/2019),

                  —

                  ob upoštevanju členov 317, 318 in 319 Pogodbe o delovanju Evropske unije,

                  —

                  ob upoštevanju člena 106a Pogodbe o ustanovitvi Evropske skupnosti za atomsko energijo,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (6) in zlasti členov 62, 164, 165 in 166,

                  —

                  ob upoštevanju Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (7) in zlasti členov 69, 260, 261 in 262,

                  —

                  ob upoštevanju Uredbe Sveta (ES) št. 58/2003 z dne 19. decembra 2002 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (8), in zlasti člena 14(3),

                  —

                  ob upoštevanju Uredbe Komisije (ES) št. 1653/2004 z dne 21. septembra 2004 o standardni finančni uredbi za izvajalske agencije v skladu z Uredbo Sveta (ES) št. 58/2003 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (9), in zlasti člena 66(1) in 66(2),

                  —

                  ob upoštevanju Izvedbenega sklepa Komisije 2013/778/EU z dne 13. decembra 2013 o ustanovitvi Izvajalske agencije za raziskave ter razveljavitvi Sklepa 2008/46/ES (10),

                  —

                  ob upoštevanju člena 93 in Priloge IV Poslovnika,

                  —

                  ob upoštevanju poročila Odbora za proračunski nadzor in mnenj drugih zadevnih odborov (A8-0110/2019),

                  A.

                  ker Komisija v skladu s členom 17(1) Pogodbe o Evropski uniji izvršuje proračun in upravlja programe in ker v skladu s členom 317 Pogodbe o delovanju Evropske unije proračun izvršuje v sodelovanju z državami članicami, na lastno odgovornost in v skladu z načelom dobrega finančnega poslovodenja;

         1.

            podeli razrešnico direktorju Izvajalske agencije za raziskave glede izvrševanja proračuna agencije za proračunsko leto 2017;

         2.

            navaja svoje pripombe v resoluciji, ki je sestavni del sklepov o razrešnici glede izvrševanja splošnega proračuna Evropske unije za proračunsko leto 2017, oddelek III – Komisija in izvajalske agencije, ter v svoji resoluciji z dne 26. marca 2019 o posebnih poročilih Evropskega računskega sodišča v okviru razrešnice Komisiji za proračunsko leto 2017 (11);

         3.

            naroči svojemu predsedniku, naj ta sklep skupaj s sklepom o razrešnici glede izvrševanja splošnega proračuna Evropske unije za proračunsko leto 2017, oddelek III – Komisija, in resolucijo, ki je del sklepov, posreduje direktorju Izvajalske agencije za raziskave, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

               Predsednik

            Antonio TAJANI

               Generalni sekretar

            Klaus WELLE

         (1)  UL L 51, 28.2.2017, str. 1.

         (2)  UL C 348, 28.9.2018, str. 1.

         (3)  UL C 413, 14.11.2018, str. 12.

         (4)  UL C 434, 30.11.2018, str. 16.

         (5)  UL C 434, 30.11.2018, str. 225.

         (6)  UL L 298, 26.10.2012, str. 1.

         (7)  UL L 193, 30.7.2018, str. 1.

         (8)  UL L 11, 16.1.2003, str. 1.

         (9)  UL L 297, 22.9.2004, str. 6.

         (10)  UL L 346, 20.12.2013, str. 54.

         (11)  Sprejeta besedila, P8_TA(2019)0243 (glej stran 59 tega Uradnega lista).


title: Sklep Evropskega parlamenta (EU, Euatom) 2019/1418 z dne 26. marca 2019 o razrešnici glede izvrševanja proračuna Izvajalske agencije za inovacije in omrežja za proračunsko leto 2017

text:
               27.9.2019

               SL

               Uradni list Evropske unije

               L 249/95

      SKLEP EVROPSKEGA PARLAMENTA (EU, Euatom) 2019/1418
      z dne 26. marca 2019
      o razrešnici glede izvrševanja proračuna Izvajalske agencije za inovacije in omrežja za proračunsko leto 2017
      EVROPSKI PARLAMENT,

                  —

                  ob upoštevanju splošnega proračuna Evropske unije za proračunsko leto 2017 (1),

                  —

                  ob upoštevanju konsolidiranega zaključnega računa Evropske unije za proračunsko leto 2017 (COM(2018) 521 – C8-0318/2018) (2),

                  —

                  ob upoštevanju končnega zaključnega računa Izvajalske agencije za inovacije in omrežja za proračunsko leto 2017 (3),

                  —

                  ob upoštevanju poročila Komisije o nadaljnjem ukrepanju na podlagi razrešnice za proračunsko leto 2016 (COM(2018) 545) in delovnega dokumenta služb Komisije, priloženega temu poročilu,

                  —

                  ob upoštevanju letnega poročila Komisije organu, odgovornemu za razrešnico, o notranjih revizijah, opravljenih leta 2017 (COM(2018) 661), in delovnega dokumenta služb Komisije, ki mu je priložen (SWD(2018) 429),

                  —

                  ob upoštevanju poročila Računskega sodišča o zaključnem računu Izvajalske agencije za inovacije in omrežja za proračunsko leto 2017 z odgovorom agencije (4),

                  —

                  ob upoštevanju izjave o zanesljivosti (5) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2017 v skladu s členom 287 Pogodbe o delovanju Evropske unije pripravilo Računsko sodišče,

                  —

                  ob upoštevanju priporočila Sveta z dne 12. februarja 2019 o podelitvi razrešnice izvajalskim agencijam glede izvrševanja proračuna za proračunsko leto 2017 (05826/2019 – C8-0054/2019),

                  —

                  ob upoštevanju členov 317, 318 in 319 Pogodbe o delovanju Evropske unije,

                  —

                  ob upoštevanju člena 106a Pogodbe o ustanovitvi Evropske skupnosti za atomsko energijo,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (6) in zlasti členov 62, 164, 165 in 166,

                  —

                  ob upoštevanju Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (7) in zlasti členov 69, 260, 261 in 262,

                  —

                  ob upoštevanju Uredbe Sveta (ES) št. 58/2003 z dne 19. decembra 2002 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (8), in zlasti člena 14(3),

                  —

                  ob upoštevanju Uredbe Komisije (ES) št. 1653/2004 z dne 21. septembra 2004 o standardni finančni uredbi za izvajalske agencije v skladu z Uredbo Sveta (ES) št. 58/2003 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (9), in zlasti člena 66(1) in 66(2),

                  —

                  ob upoštevanju Izvedbenega sklepa Komisije 2013/801/EU Komisije z dne 23. decembra 2013 o ustanovitvi Izvajalske agencije za inovacije in omrežja ter razveljavitvi Sklepa 2007/60/ES, kakor je bil spremenjen s Sklepom 2008/593/ES (10),

                  —

                  ob upoštevanju člena 93 in Priloge IV Poslovnika,

                  —

                  ob upoštevanju poročila Odbora za proračunski nadzor in mnenj drugih zadevnih odborov (A8-0110/2019),

                  A.

                  ker Komisija v skladu s členom 17(1) Pogodbe o Evropski uniji izvršuje proračun in upravlja programe in ker v skladu s členom 317 Pogodbe o delovanju Evropske unije proračun izvršuje v sodelovanju z državami članicami, na lastno odgovornost in v skladu z načelom dobrega finančnega poslovodenja;

         1.

            podeli razrešnico direktorju Izvajalske agencije za inovacije in omrežja glede izvrševanja proračuna agencije za proračunsko leto 2017;

         2.

            navaja svoje pripombe v resoluciji, ki je sestavni del sklepov o razrešnici glede izvrševanja splošnega proračuna Evropske unije za proračunsko leto 2017, oddelek III – Komisija in izvajalske agencije, ter v svoji resoluciji z dne 26. marca 2019 o posebnih poročilih Evropskega računskega sodišča v okviru razrešnice Komisiji za proračunsko leto 2017 (11);

         3.

            naroči svojemu predsedniku, naj ta sklep skupaj s sklepom o razrešnici glede izvrševanja splošnega proračuna Evropske unije za proračunsko leto 2017, oddelek III – Komisija, in resolucijo, ki je del sklepov, posreduje direktorju Izvajalske agencije za inovacije in omrežja, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

               Predsednik

            Antonio TAJANI

               Generalni sekretar

            Klaus WELLE

         (1)  UL L 51, 28.2.2017, str. 1.

         (2)  UL C 348, 28.9.2018, str. 1.

         (3)  UL C 413, 14.11.2018, str. 11.

         (4)  UL C 434, 30.11.2018, str. 16.

         (5)  UL C 434, 30.11.2018, str. 221.

         (6)  UL L 298, 26.10.2012, str. 1.

         (7)  UL L 193, 30.7.2018, str. 1.

         (8)  UL L 11, 16.1.2003, str. 1.

         (9)  UL L 297, 22.9.2004, str. 6.

         (10)  UL L 352, 24.12.2013, str. 65.

         (11)  Sprejeta besedila, P8_TA(2019)0243 (glej stran 59 tega Uradnega lista).


title: Sklep Evropskega parlamenta (EU, Euratom) 2019/1419 z dne 26. marca 2019 o zaključnem računu za splošni proračun Evropske unije za proračunsko leto 2017, oddelek III – Komisija

text:
               27.9.2019

               SL

               Uradni list Evropske unije

               L 249/97

      SKLEP EVROPSKEGA PARLAMENTA (EU, Euratom) 2019/1419
      z dne 26. marca 2019
      o zaključnem računu za splošni proračun Evropske unije za proračunsko leto 2017, oddelek III – Komisija
      EVROPSKI PARLAMENT,

                  —

                  ob upoštevanju splošnega proračuna Evropske unije za proračunsko leto 2017 (1),

                  —

                  ob upoštevanju konsolidiranega zaključnega računa Evropske unije za proračunsko leto 2017 (COM(2018) 521 – C8-0318/2018) (2),

                  —

                  ob upoštevanju poročila Komisije o nadaljnjem ukrepanju na podlagi razrešnice za proračunsko leto 2016 (COM(2018) 545) in delovnega dokumenta služb Komisije, priloženega temu poročilu,

                  —

                  ob upoštevanju letnega poročila Komisije o upravljanju in smotrnosti izvrševanja proračuna EU za leto 2017 (COM(2018) 457),

                  —

                  ob upoštevanju letnega poročila Komisije organu, odgovornemu za razrešnico, o notranjih revizijah, opravljenih leta 2017 (COM(2018) 661), in delovnega dokumenta služb Komisije, ki mu je priložen (SWD(2018) 429),

                  —

                  ob upoštevanju letnega poročila Računskega sodišča glede izvrševanja proračuna za proračunsko leto 2017, skupaj z odgovori institucij (3), in posebnih poročil Računskega sodišča,

                  —

                  ob upoštevanju izjave o zanesljivosti (4) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2017 v skladu s členom 287 Pogodbe o delovanju Evropske unije pripravilo Računsko sodišče,

                  —

                  ob upoštevanju priporočila Sveta z dne 12. februarja 2019 o podelitvi razrešnice Komisiji glede izvrševanja proračuna za proračunsko leto 2017 (05824/2019 – C8-0053/2019),

                  —

                  ob upoštevanju priporočila Sveta z dne 12. februarja 2019 o podelitvi razrešnice izvajalskim agencijam glede izvrševanja proračuna za proračunsko leto 2017 (05826/2019 – C8-0054/2019),

                  —

                  ob upoštevanju členov 317, 318 in 319 Pogodbe o delovanju Evropske unije,

                  —

                  ob upoštevanju člena 106a Pogodbe o ustanovitvi Evropske skupnosti za atomsko energijo,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (5) in zlasti členov 62, 164, 165 in 166,

                  —

                  ob upoštevanju Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (6) in zlasti členov 69, 260, 261 in 262,

                  —

                  ob upoštevanju Uredbe Sveta (ES) št. 58/2003 z dne 19. decembra 2002 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (7), zlasti člena 14(2) in (3),

                  —

                  ob upoštevanju člena 93 in Priloge IV Poslovnika,

                  —

                  ob upoštevanju poročila Odbora za proračunski nadzor in mnenj drugih zadevnih odborov (A8-0110/2019),

         1.

            odobri zaključni račun za splošni proračun Evropske unije za proračunsko leto 2017;

         2.

            navaja svoje pripombe v resoluciji, ki je sestavni del sklepov o razrešnici glede izvrševanja splošnega proračuna Evropske unije za proračunsko leto 2017, oddelek III – Komisija in izvajalske agencije, ter v svoji resoluciji z dne 26. marca 2019 o posebnih poročilih Evropskega računskega sodišča v okviru razrešnice Komisiji za proračunsko leto 2017 (8);

         3.

            naroči svojemu predsedniku, naj ta sklep posreduje Svetu, Komisiji, Sodišču Evropske unije, Računskemu sodišču in Evropski investicijski banki ter nacionalnim parlamentom in nacionalnim ter regionalnim revizijskim institucijam držav članic in poskrbi za objavo v Uradnem listu Evropske unije (serija L).

               Predsednik

            Antonio TAJANI

               Generalni sekretar

            Klaus WELLE

         (1)  UL L 51, 28.2.2017, str. 1.

         (2)  UL C 348, 28.9.2018, str. 1.

         (3)  UL C 357, 4.10.2018, str. 1.

         (4)  UL C 357, 4.10.2018, str. 9.

         (5)  UL L 298, 26.10.2012, str. 1.

         (6)  UL L 193, 30.7.2018, str. 1.

         (7)  UL L 11, 16.1.2003, str. 1.

         (8)  Sprejeta besedila, P8_TA(2019)0243 (glej stran 59 tega Uradnega lista).


title: Sklep Evropskega parlamenta (EU) 2019/1420 z dne 26. marca 2019 o razrešnici glede izvrševanja splošnega proračuna Evropske unije za proračunsko leto 2017, oddelek IV – Sodišče Evropske unije

text:
               27.9.2019

               SL

               Uradni list Evropske unije

               L 249/99

      SKLEP EVROPSKEGA PARLAMENTA (EU) 2019/1420
      z dne 26. marca 2019
      o razrešnici glede izvrševanja splošnega proračuna Evropske unije za proračunsko leto 2017, oddelek IV – Sodišče Evropske unije
      EVROPSKI PARLAMENT,

                  —

                  ob upoštevanju splošnega proračuna Evropske unije za proračunsko leto 2017 (1),

                  —

                  ob upoštevanju konsolidiranega zaključnega računa Evropske unije za proračunsko leto 2017 (COM(2018) 521 – C8-0321/2018) (2),

                  —

                  ob upoštevanju letnega poročila Sodišča Evropske unije organu, ki da razrešnico, o notranjih revizijah, opravljenih v letu 2017,

                  —

                  ob upoštevanju letnega poročila Računskega sodišča glede izvrševanja proračuna za proračunsko leto 2017 z odgovori institucij (3),

                  —

                  ob upoštevanju izjave o zanesljivosti (4) računovodskih izkazov ter o zakonitosti in pravilnosti z njimi povezanih transakcij, ki jo je za proračunsko leto 2017 v skladu s členom 287 Pogodbe o delovanju Evropske unije predložilo Računsko sodišče,

                  —

                  ob upoštevanju členov 314(10), 317, 318 in 319 Pogodbe o delovanju Evropske unije,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (5) in zlasti členov 55, 99, 164, 165 in 166,

                  —

                  ob upoštevanju Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (6) in zlasti členov 59, 118, 260, 261 in 262,

                  —

                  ob upoštevanju člena 94 in Priloge IV Poslovnika,

                  —

                  ob upoštevanju poročila Odbora za proračunski nadzor in mnenja Odbora za pravne zadeve (A8-0098/2019),

         1.

            podeli razrešnico sodnemu tajniku Sodišča Evropske unije glede izvrševanja proračuna Sodišča Evropske unije za proračunsko leto 2017;

         2.

            navaja svoje pripombe v spodnji resoluciji;

         3.

            naroči svojemu predsedniku, naj ta sklep in resolucijo, ki je del sklepa, posreduje Sodišču Evropske unije, Evropskemu svetu, Svetu, Komisiji, Računskemu sodišču, Evropskemu varuhu človekovih pravic, Evropskemu nadzorniku za varstvo podatkov in Evropski službi za zunanje delovanje ter poskrbi za objavo v Uradnem listu Evropske unije (serija L).

               Predsednik

            Antonio TAJANI

               Generalni sekretar

            Klaus WELLE

         (1)  UL L 51, 28.2.2017.

         (2)  UL C 348, 28.9.2018, str. 1.

         (3)  UL C 357, 4.10.2018, str. 1.

         (4)  UL C 357, 4.10.2018, str. 9.

         (5)  UL L 298, 26.10.2012, str. 1.

         (6)  UL L 193, 30.7.2018, str. 1.


title: Sklep Evropskega parlamenta (EU) 2019/1422 z dne 26. marca 2019 o razrešnici glede izvrševanja splošnega proračuna Evropske unije za proračunsko leto 2017, oddelek V – Računsko sodišče

text:
               27.9.2019

               SL

               Uradni list Evropske unije

               L 249/105

      SKLEP EVROPSKEGA PARLAMENTA (EU) 2019/1422
      z dne 26. marca 2019
      o razrešnici glede izvrševanja splošnega proračuna Evropske unije za proračunsko leto 2017, oddelek V – Računsko sodišče
      EVROPSKI PARLAMENT,

                  —

                  ob upoštevanju splošnega proračuna Evropske unije za proračunsko leto 2017 (1),

                  —

                  ob upoštevanju konsolidiranega zaključnega računa Evropske unije za proračunsko leto 2017 (COM(2018) 521 – C8-0322/2018) (2),

                  —

                  ob upoštevanju letnega poročila Računskega sodišča organu za podelitev razrešnice o notranjih revizijah, opravljenih v letu 2017,

                  —

                  ob upoštevanju letnega poročila Računskega sodišča glede izvrševanja proračuna za proračunsko leto 2017 z odgovori institucij (3),

                  —

                  ob upoštevanju izjave o zanesljivosti (4) računovodskih izkazov ter o zakonitosti in pravilnosti z njimi povezanih transakcij, ki jo je za proračunsko leto 2017 v skladu s členom 287 Pogodbe o delovanju Evropske unije predložilo Računsko sodišče,

                  —

                  ob upoštevanju členov 314(10), 317, 318 in 319 Pogodbe o delovanju Evropske unije,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (5) in zlasti členov 55, 99, 164, 165 in 166,

                  —

                  ob upoštevanju Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (6) in zlasti členov 59, 118, 260, 261 in 262,

                  —

                  ob upoštevanju člena 94 in Priloge IV Poslovnika,

                  —

                  ob upoštevanju poročila Odbora za proračunski nadzor (A8-0097/2019),

         1.

            podeli razrešnico generalnemu sekretarju Računskega sodišča glede izvrševanja proračuna Računskega sodišča za proračunsko leto 2017;

         2.

            navaja svoje pripombe v spodnji resoluciji;

         3.

            naroči svojemu predsedniku, naj ta sklep in resolucijo, ki je del sklepa, posreduje Računskemu sodišču, Evropskemu svetu, Svetu, Komisiji, Sodišču Evropske unije, Evropski varuhinji človekovih pravic, Evropskemu nadzorniku za varstvo podatkov in Evropski službi za zunanje delovanje ter poskrbi za objavo v Uradnem listu Evropske unije (serija L).

               Predsednik

            Antonio TAJANI

               Generalni sekretar

            Klaus WELLE

         (1)  UL L 51, 28.2.2017.

         (2)  UL C 348, 28.9.2018, str. 1.

         (3)  UL C 357, 4.10.2018, str. 1.

         (4)  UL C 357, 4.10.2018, str. 9.

         (5)  UL L 298, 26.10.2012, str. 1.

         (6)  UL L 193, 30.7.2018, str. 1.